News Update: โพลชี้ คนญี่ปุ่น 34% ไม่อยากเที่ยวอีกต่อไป เหตุกลัวโควิด-เงินเยนอ่อน ไม่ชอบเที่ยวตปท.-ลางานยาก - FINNOMENA
ในช่วงเวลาที่ทุกคนแห่เดินทางท่องเที่ยวปลายปีหลังอัดอั้นจากโควิดมาตลอด 2 ปี แต่มีผลสำรวจที่น่าสนใจเผยว่า คนเอเชียบางส่วนบอกว่าพวกเขาไม่ต้องการท่องเที่ยวอีกต่อไป โดยเฉพาะ ‘คนญี่ปุ่น’ เป็นเพราะอะไรไปดูกัน
19 ธ.ค. 2565

ในช่วงเวลาที่ทุกคนแห่เดินทางท่องเที่ยวปลายปีหลังอัดอั้นจากโควิดมาตลอด 2 ปี แต่มีผลสำรวจที่น่าสนใจเผยว่า คนเอเชียบางส่วนบอกว่าพวกเขาไม่ต้องการท่องเที่ยวอีกต่อไป โดยเฉพาะ ‘คนญี่ปุ่น’ เป็นเพราะอะไรไปดูกัน
บริษัท Morning Consult ได้สอบถามผู้คน 16,000 คน ใน 15 ประเทศ และพบว่าคนส่วนใหญ่ที่ตอบว่าไม่ต้องการท่องเที่ยวอีกต่อไปคือคนเอเชีย นำโดยคนญี่ปุ่น 35% ที่บอกว่าไม่ต้องการท่องเที่ยวอีกแล้ว ตามมาด้วยเกาหลีใต้ในสัดส่วน 15% ต่อด้วยจีนและสหรัฐฯ ในสัดส่วนเท่ากันที่ 14%
Lindsey Roeschke นักวิเคราะห์ของ Morning Consult อธิบายว่า แบบสอบถามดังกล่าวถามถึง ‘การท่องเที่ยวแบบพักผ่อน’ โดยถาม 2 ครั้ง คือ ในเดือน เม.ย. และ ก.ค. ซึ่งเป็นช่วงเวลาที่ความเชื่อมั่นในการท่องเที่ยวเพิ่มขึ้นแล้ว
ผู้เชี่ยวชาญมองว่า คนญี่ปุ่นส่วนใหญ่ไม่ต้องการไปเที่ยวต่างประเทศ และเลือกที่จะท่องเที่ยวในประเทศมากกว่า สอดคล้องกับข้อมูลขององค์การส่งเสริมการท่องเที่ยวแห่งประเทศญี่ปุ่น (JNTO) ที่ระบุว่า ในเดือน ส.ค. ที่ผ่านมา คนญี่ปุ่นเดินทางไปต่างประเทศเพียง 386,000 คน เทียบกับ 2.1 คน ในเดือน ส.ค. 2019
ส่วนอีกสาเหตุที่สำคัญคือ วัฒนธรรมที่ไม่ชอบความเสี่ยงของคนญี่ปุ่น และทำให้พวกเขาเลือกที่จะอยู่บ้านหากโอกาสในการติดเชื้อโควิดนั้นสูง นอกจากนี้ยังมีประเด็นเรื่องเงินเยนอ่อนค่าอีกด้วย
นอกจากนี้ยังมีอีกหลายเหตุผลที่ผู้เชี่ยวชาญระบุไว้ ทั้งกำแพงภาษา การไม่มีวันลาหยุดยาวติดกันหลายวัน วัฒนธรรมการทำงานที่ทำให้ลางานยาก รวมถึงการมีธรรมชาติ ประวัติศาสตร์ และวัฒนธรรมที่สวยงามเป็นของตัวเอง
อ้างอิง: https://www.cnbc.com/2022/12/19/dont-want-to-travel-many-in-japan-say-theyll-never-travel-again.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA